Kalesninkų tvenkinys
54°21′39″ š. pl. 23°39′34″ r. ilg.﻿ / ﻿54.36083°š. pl. 23.65944°r. ilg.﻿ / 54.36083; 23.65944 Kalesninkų tvenkinys – tvenkinys Lietuvoje, Alytaus rajone, 2,5 km į pietus nuo Simno. Sudarytas užtvenkus Dovinės upę (Šešupės intakas) 43,6 km nuo jos žiočių. Tvenkinio ilgis iš pietų į šiaurę – 0,91 km, plotis – iki 0,09 km. Altitudė 100,7 m. Vakarinis ir rytinis krantai aukšti, apaugę medžiais; pietinis žemas, užpelkėjęs. Aplinkui plyti dirbami laukai. Į šiaurę telkšo žuvininkystės ūkio tvenkiniai. Rytiniame krante įsikūręs Kalesninkų kaimas, pietvakariniame – Gražulių kaimas.